# DECIZIA ETAPEI DE ÎNCADRARE

## Nr. xx din xx.05.2019

Ca urmare a notificării adresate de **NECULAU MIHAIL –** cu domiciliul/sediul în județul Suceava, comuna Boroaia, satul Bărăști, strada Fălticeni, nr.28A**, privind planul / programul**  "**PLANUL URBANISTIC ZONAL - pentru introducerea în intravilan a suprafeței de 4832 mp în vederea construirii unui atelier în sat Bărăști, comuna Boroaia ”**, în comuna Boroaia, strada Fălticeni, Județul Suceava, înregistrată la APM Suceava cu nr. 5172/ 23.04.2019 , în baza:

* *HG nr. 1000/2012 privind reorganizarea şi funcţionarea Agenţiei Naţionale pentru Protecţia Mediului şi a instituţiilor publice aflate în subordinea acesteia;*
* *OUG nr. 195/2005 privind protecţia mediului, aprobată cu modificări prin Legea nr. 265/2006, cu modificările şi completările ulterioare;*
* *HG nr. 1076/2004 privind stabilirea procedurii de realizare a evaluării de mediu pentru planuri şi programe;*
* *OUG nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare;*
* *Ord. nr. 19/2010 pentru aprobarea Ghidului metodologic privind evaluarea adecvată a efectelor potenţiale ale planurilor sau proiectelor asupra ariilor naturale protejate de interes comunitar;*
* *Ord. nr. 2387/2011 pentru modificarea Ord. nr. 1964/2007 privind instituirea regimului de arie naturală protejată a siturilor de importanţă comunitară, ca parte integrantă a reţelei ecologice europene Natura 2000 în România.*

**Agenţia Naţională pentru Protecţia Mediului**/**Agenţia pentru Protecţia Mediului Suceava**

* + ca urmare a consultării autorităţilor publice participante în cadrul şedinţei Comitetului Special Constituit din data de 10.05.2019 , a completărilor depuse la documentaţie;
  + în conformitate cu prevederile art. 5 alin. 3 pct. a şi a anexei nr. 1 – Criterii pentru determinarea efectelor semnificative potenţiale asupra mediului dinH.G. 1076/2004 privind stabilirea procedurii de realizare a evaluării de mediu pentru planuri şi programe;
  + în prezenţa/lipsa comentariilor motivate din partea publicului interesat,

**decide:**

**Planul/programul ,,Plan Urbanistic Zonal - obținere pentru introducerea în intravilan a suprafeței de 4832 mp în vederea construirii unui atelier în sat Bărăști, comuna Boroaia”**, în comuna Boroaia, strada Fălticeni, Județul Suceava**, titular NECULAU MIHAIL –** cu domiciliul/sediul în județul Suceava, comuna Boroaia, satul Bărăști, strada Fălticeni, nr.28A, **nu necesită evaluare de mediu şi nu necesită evaluare adecvată şi se va supune adoptării fără aviz de mediu*.***

**Documentația tehnică se aprobă cu următoarele condiții:**

Prezenta decizie finală este valabilă pe toată perioada de valabilitate a PUZ-ului dacă nu intervin modificări ale acestuia.

Prezenta nu înlocuiește Acordul de mediu în vederea emiterii Autorizației de construire.

**Caracteristicile și localizarea proiectului**

Terenul aflat in proprietatea lui Neculau Mihail, are o suprafată totală de 4832 mp, conform CU 77/01.09.2019 emis de primăria comunei Boroaia**,** in baza ECF nr.33589/16.11.2018 și 33588/16.11.2019, se află in extravilanul comunei Boroaia, județul Suceava.

Folosinta actuală a imobilului conform plan de amplasament și delimitare a imobilului: teren arabil situat în extravilanul comunei Boroaia și se incadrează în destinația stabilită,” construire atelier, împrejmuire, racorduri”.

Vecinătăți:

* SV – intravilan: drum national DN 15C - str. Falticeni;
* NV – extravilan: proprietati particulare: Neculau Mihail;
* NE – extravilan: zona teren neproductiv, Paraul Toplita;

- SE – extravilan: proprietati particulare: SC Covex SRL;

**1. Caracteristicile planurilor şi programelor cu privire, în special, la:**

*a) gradul în care planul sau programul creează un cadru pentru proiecte şi alte activităţi viitoare fie în ceea ce priveşte amplasamentul, natura, mărimea şi condiţiile de funcţionare, fie în privinţa alocării resurselor;*

Prin prezenta documentatie se studiază posibilitatea construirii de sedii de firmă, servicii – atelier mecanic, atelier reparații, atelier întreținere, atelier de mică manufactură nepoluantă, spații de comercializare – desfacere tip showroom, birouri, spații de depozitare, drumuri, parcări și amenajări rutiere, fără a aduce prejudicii mediului înconjurător.

**Indici urbanistici :**

**P.O.T. maxim = 30% C.U.T. maxim = 05**

Regim de înălțime propus, P, P+1E,

Suprafața teren arabil, 651,18 mp

Suprafata drum, parcări 1003,99 mp

Suprafata spatii verzi, 102,72 mp

Suprafață instituții private și servicii 463,39 mp

Suprafață zona dezvoltare instit. Priv. și servicii 1218,17 mp

Suprafață zona dezvoltare drum, parcări 1029,61 mp

Suprafață teren neproductiv 363,00 mp

Totodată prin această documentatie se vor stabili si alte reglementări privind modul de ocupare a terenului (retrageri fată de limita de proprietate, distante fată de aliniament ori fată de alte elemente ce caracterizează terenul/zonă in clipa de fată: constructii vecine, căi de circulatie publică, retele edilitare, etc.).

*b) gradul în care planul sau programul influenţează alte planuri şi programe, inclusiv pe cele în care se integrează sau care derivă din ele;*

c) *relevanţa planului sau programului în/pentru integrarea consideraţiilor de mediu, mai ales din perspectiva promovării dezvoltării durabile;*

**Alimentarea cu apă** **și canalizare,**

Clădirile vor fi obligatoriu racordate la retelele edilitare centralizate; până la finalizarea executiei acestora se permite ca, temporar, clădirile să fie alimentate cu apă prin realizarea unei rețele locale de distributie a apei potabile alimentate de la un put forat amplasat in extremitatea superioară a terenului. Se vor respecta normativele in vigoare pentru proiectarea si executia acestora.

Clădirile vor fi obligatoriu racordate la retelele edilitare centralizate; până la finzlizarea executiei acestora se permite ca, temporar, clădirile sa fie conectate la o retea locală de canalizare dotată cu bazin betonat vidanjabil. Se vor respecta normativele in vigoare pentru proiectarea si executia acestora.

Apele pluviale vor fi colectate si apoi evacuate in rigolele marginale.

Lucrările de canalizare vor respecta legislatia in vigoare.

.

**Alimentarea cu caldură**

In zona de amplasament a ansamblului de locuințe propus, nu există rețea de gaze naturale. Alimentarea cu energie termica a constructiilor propuse se va face in sistem individual, prin centrale termice individuale alimentate cu combustibil solid.

**Alimentarea cu energie electrică,**

Se propune racordarea la reţeaua electrică existentă in zonă și racordarea obiectivelor la rețea, în conformitate cu Avizul de Racordare emis de Societatea de Distribuţie şi Furnizare a Energiei Electrice, după obținerea autorizației de construcție.

**Gospodăria deșeurilor**

Sistemul de colectare a deșeurilor in cadrul organizării de șantier de pe durata executării lucrărilor se va face in spatii special amenejate, iar evacuarea lor va fi asigurată periodic de serviciul de salubritate.

Depozitarea, sortarea si colectarea deșeurilor se va face in sistem individual. Se va prevede o platformă gospodarească betonată, cu europubele inchise etans ce vor fi preluate periodic de o firma specializată de salubritate, conform contractului individual.

Platforma betonată va fi amplasată adiacent unei alei carosabile si va fi imprejmuită pentru prevenirea imprăstierii deșeurilor.

**Protectia mediului**

Pentru a diminua impactul asupra mediului inconjurător, se va interzice deversarea apelor uzate rezultate pe perioada constructiei in spatiile naturale existente in zonă. Se vor folosi WC-uri ecologice iar deșeurile vor fi adunate in containere speciale si transportate in locuri special amenajate.

Depozitarea temporară a materialelor de constructii și a deșeurilor rezultate va fi astfel efectuată incât să nu permită infestări ale solului.

Titularii investitiei vor incheia contract de salubritate cu serviciul de specialitate din localitate.

La finalizarea lucrărilor de construire se vor amenaja toate spațiile verzi și se vor aduce la forma inițială; se vor planta arbori si arbusti ; vor fi necesare măsuri permanente de intreţinere a spaţiilor plantate, a amenajărilor din incintă, astfel încât să nu se producă degradări importante ale terenului.

Prin întreţinerea corespunzătoare a mijloacelor auto care vor deservi investiția se evită pierderile accidentale de uleiuri sau carburanţi în sol.

**Accesul auto și pietonal**

Accesul auto in interiorul zonei studiate se va face din drumurile national DN15C - str. Falticeni, prin realizarea unei intersectii simple (in intravilan) cu un drum de incinta ce se dezvolta in lungul laturii Nord-Vestice a terenului. Drumul de incintă va avea cate o bandă carosabilă pe sens (2 x 2,5m) si trotuar pietonal de 1,0 m adiacent zonei edificabile propuse.

Toate drumurile propuse vor fi balastate si vor asigura accese pentru interventii in caz de incendiu si a mijloacelor de transport grele, dimensionate conform normelor pentru trafic greu .

*d) problemele de mediu relevante pentru plan sau program – nu e cazul;*

e*) relevanţa planului sau programului pentru implementarea legislaţiei naţionale şi comunitare de mediu – nu e cazul;*

**2. Caracteristicile efectelor şi ale zonei posibil a fi afectate cu privire, în special, la:**

*a) probabilitatea, durata, frecvenţa şi reversibilitatea efectelor – prin măsurile luate nu apar efecte negative remanente asupra mediului;*

*b) natura cumulativă a efectelor – nu este cazul;*

*c) natura transfrontieră a efectelor – nu este cazul;*

*d) riscul pentru sănătatea umană sau pentru mediu (de exemplu, datorită accidentelor*) – nu este cazul;

*e) mărimea şi spaţialitatea efectelor (zona geografică şi mărimea populaţiei potenţial afectate - este redusă pe perioada execuției lucrărilor;*

*f) valoarea şi vulnerabilitatea arealului posibil a fi afectat, date de:*

*(i)* caracteristicile naturale speciale sau patrimoniul cultural – nu este cazul;

*(ii)* depăşirea standardelor sau a valorilor limită de calitate a mediului – este redusă pe perioada execuției lucrărilor;

*(iii)* folosirea terenului în mod intensiv – este redusă pe perioada execuției lucrărilor.;

*g) efectele asupra zonelor sau peisajelor care au un statut de protejare recunoscut pe plan naţional, comunitar sau internaţional - nu este cazul;*

**Obligaţiile titularului:**

* + Respectarea legislației de mediu în vigoare.

**Informarea şi participarea publicului la procedura de evaluare de mediu/procedura de evaluare adecvată:**

În urma publicării în ziarul ,, Obiectiv ", a anunțurilor publice privind prima versiune a proiectului în zilelel de 19.04.2019 și 22.04.2019, până la luarea deciziei de încadrare nu au fost semnalate observații din partea publicului.

În urma publicării din data de xx.05.2019, în ziarul ,,Obiectiv”, a anunțului deciziei de încadrare nu au fost semnalate observații din partea publicului.

Prezenta decizie poate fi contestată în conformitate cu prevederile **Legii contenciosului administrativ nr. 554/2004** cu modificările şi completările ulterioare.

**DIRECTOR EXECUTIV**